b'\n_START_ARTICLE_\nMuzej sodobne umetnosti Metelkova\n_START_PARAGRAPH_\nMuzej sodobne umetnosti Metelkova (kratica: MSUM) je muzej sodobne umetnosti, ki je del Moderne galerije Ljubljana. Muzej se nahaja na ljubljanski Maistrovi ulici 3, v biv\xc5\xa1i Belgijski voja\xc5\xa1nici. Odprt je bil 26. novembra 2011 kot prvi muzej 21. stoletja v Sloveniji._NEWLINE_V muzeju se nahaja stalna zbirka sodobne umetnosti (nacionalna in tuja zbirka Arteast 2000+), gostujo\xc4\x8de zbirke, pripadajo\xc4\x8di razstavni program ter dokumentacija, knji\xc5\xbenica in restavratorska delavnica Moderne galerije.\n_START_SECTION_\nZgodovina\n_START_PARAGRAPH_\nMuzej je bil ustanovljen \xc5\xbee leta 2004 z razdelitvijo Moderne galerije na Muzej sodobne umetnosti in Muzej moderne umetnosti.'